CELEX: 31994D0667
Language: hr
Date: 1994-10-06 00:00:00
Title: 94/667/EZ: Odluka Komisije od 6. listopada 1994. o uvozu u Zajednicu svježeg svinjskog mesa, proizvoda od svinjskog mesa, živih svinja, sjemena i zametaka svinja iz Švicarske i o izmjeni odluka 81/526/EEZ, 91/449/EEZ, 92/460/EEZ i 93/199/EEZ  Tekst značajan za EGP

03/Sv. 029
            
            
               HR
            
            
               Službeni list Europske unije
            
            
               105
            
         31994D0667
   
               L 260/32
            
            
               SLUŽBENI LIST EUROPSKE UNIJE
            
            
               06.10.1994.
            
         
      ODLUKA KOMISIJE
   
   od 6. listopada 1994.
   o uvozu u Zajednicu svježeg svinjskog mesa, proizvoda od svinjskog mesa, živih svinja, sjemena i zametaka svinja iz Švicarske i o izmjeni odluka 81/526/EEZ, 91/449/EEZ, 92/460/EEZ i 93/199/EEZ
   (Tekst značajan za EGP)
   (94/667/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Uredbom (EEZ) br. 1601/92 (2), a posebno njezine članke 6., 11., 15., 16., 21.a i 22.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), kako je zadnje izmijenjena Odlukom 92/438/EEZ (4), a posebno njezin članak 18. stavak 7.,
   uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (5), kako je zadnje izmijenjena Direktivom 92/118/EEZ (6), a posebno njezin članak 19. stavak 7.,
   budući da su uvjeti zdravlja životinja i veterinarski certifikat za uvoz svježeg mesa iz Švicarske uspostavljeni Odlukom Komisije 81/526/EEZ (7), kako je zadnje izmijenjena Odlukom 93/504/EEZ (8);
   budući da je predložak za veterinarski certifikat za uvoz proizvoda od mesa iz Švicarske uspostavljen Odlukom Komisije 91/449/EEZ (9), kako je zadnje izmijenjena Odlukom 94/453/EZ (10);
   budući da su uvjeti zdravlja životinja i veterinarski certifikat za uvoz svinja iz Švicarske uspostavljeni Odlukom Komisije 92/460/EEZ (11), kako je zadnje izmijenjena Odlukom 93/504/EEZ;
   budući da su uvjeti zdravlja životinja i predložak veterinarskog certifikata za uvoz sjemena svinja iz trećih zemalja uključujući Švicarsku uspostavljeni Odlukom Komisije 93/199/EEZ (12), kako je zadnje izmijenjena Odlukom 94/453/EZ;
   budući da je radi izbijanja klasične svinjske kuge Komisija donijela Odluku 93/504/EEZ o uvozu u Zajednicu svježeg svinjskog mesa, proizvoda od svinjskog mesa, živih svinja, sjemena i zametaka svinja, koje je regionalizirala Švicarsku radi omogućavanja uvoza domaćih životinja, sjemena i zametaka svinja, svježeg mesa i proizvoda od mesa takvih životinja iz Švicarske izuzimajući općine Trubschachen, Trub, Langnau, Eggiwil, Signau i Lauperswil u kantonu Bern i općine Escholzmatt i Marbach u kantonu Lucern;
   budući da su od švicarskih veterinarskih službi zaprimljeni daljnji podaci u odnosu na te općine koji pokazuju da se situacija s obzirom na klasičnu svinjsku kugu značajno poboljšala;
   budući da je sada moguće odobriti uvoz domaćih svinja, njihovog sjemena i zametaka, svježeg mesa i proizvoda od mesa takvih životinja s cijelog područja Švicarske;
   budući da je nužno izmijeniti odluke 81/526/EEZ, 91/449/EEZ, 92/460/EEZ i 93/199/EEZ i primjereno staviti izvan snage Odluku 93/504/EEZ;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog A Odluci 81/526/EEZ mijenja se kako slijedi:
   
               1.
            
            
               brišu se riječi u zagradama nakon „Zemlja izvoznica: Švicarska”;
            
         
               2.
            
            
               u odjeljku IV. točki 1.(a) brišu se riječi u zagradama nakon „područje Švicarske”.
            
         Članak 2.
   Odluka 91/449/EEZ mijenja se kako slijedi:
   
               1.
            
            
               u Prilogu A dijelu II. brišu se riječi u zagradama nakon „Švicarska”;
            
         
               2.
            
            
               u Prilogu D dijelu II. briše se riječ „Švicarska”.
            
         Članak 3.
   Odluka 92/460/EEZ mijenja se kako slijedi:
   
               1.
            
            
               u prilozima C i D brišu se riječi u zagradama nakon „Zemlja izvoznica: Švicarska”;
            
         
               2.
            
            
               U prilozima C i D odjeljku V. točki 1. brišu se riječi u zagradama nakon „Švicarska”.
            
         Članak 4.
   U dijelu 2. Priloga Odluci 93/199/EEZ brišu se riječi u zagradama nakon „Švicarska”.
   Članak 5.
   Ovime se opoziva Odluka 93/504/EEZ.
   Članak 6.
   Ova se Odluka primjenjuje od desetog dana nakon obavješćivanja država članica.
   Članak 7.
   Ova je Odluka upućena državama članicama.
   
      Sastavljeno u Bruxellesu 6. listopada 1994.
      
         
            Za Komisiju
         
         René STEICHEN
         
         
            Član Komisije
         
      
   
   
      (1)  SL L 302, 31.12.1972., str. 28.
   
      (2)  SL L 173, 27.6.1992., str. 13.
   
      (3)  SL L 268, 24.9.1991., str. 56.
   
      (4)  SL L 243, 25.8.1992., str. 27.
   
      (5)  SL L 373, 31.12.1990., str. 1.
   
      (6)  SL L 62, 15.3.1993., str. 49.
   
      (7)  SL L 196, 18.7.1981., str. 19.
   
      (8)  SL L 236, 21.9.1993., str. 16.
   
      (9)  SL L 240, 29.8.1991., str. 28.
   
      (10)  SL L 187, 22.7.1994., str. 11.
   
      (11)  SL L 261, 7.12.1992., str. 1.
   
      (12)  SL L 86, 6.4.1993., str. 43.